ལེའུ་ལྔ་བ།མཆོག་གི་འཕྲིན་ལས་ཀྱི་རིམ་པ་ལ་ཡང་གཉིས་ཏེ།འཁྲབ་ཚན་དང་པོ།གླིང་དཀར་དཔའ་ཐུལ་གཙོ་བྱས་པའི།།ལྷ་སྡེ་ཡོངས་ཀྱིས་བསང་མཆོད་བཏང་།།སེང་ཆེན་མཁའ་སྤྱོད་ཞིང་ནས་ཕེབས།།གཞིས་བྱེས་ལྷན་འཛོམས་དགའ་སྟོན་བྱས།།ཞེས་པ་ལྟར་གླིང་གེ་སར་ནོར་བུ་དགྲ་འདུལ་གྱིས་མཁའ་སྤྱོད་ཞིང་ནས་འགྲོ་དོན་རེ་ཞིག་རྫོགས་ཏེ་ཕྱིར་གླིང་ལ་བྱོན་པར་ཆས་པ་ན།འདན་སྲས་གཡུ་འོད་འབུམ་མེ་གཙོས་དཔའ་རྟུལ་ཕུ་ནུ་རྣམས་ཀྱིས་གླིང་ཆུང་རྒྱུད་འབུམ་པའི་བླ་རི་ནས་ལྷ་བསང་རྒྱ་ཆེན་པོ་ཕུལ་པའི་ཚེ་ན་རྒྱལ་མཆོག་སེང་ཆེན་ནོར་བུ་དགྲ་འདུལ་ཉིད་ཤར་རྨ་རྒྱལ་ལྷ་རིའི་མདུན་ངོས་ཀྱི་སྤྲིན་དཀར་པོའི་གུར་ཁང་གི་ཀློང་ནས་རྫུ་འཕྲུལ་གྱིས་བྱོན་ཅིང་།ཁོང་གིས་འདན་སྲས་ཀྱིས་ནག་ཕྱོགས་བདུད་དགྲ་བཏུལ་བར་གཟེངས་བསྟོད་རྒྱ་ཆེན་པོ་གནང་བའོ།།